**Tehoa, polttoainetaloudellisuutta ja edistyksellisiä vaihteistomahdollisuuksia; uusi Ford Mustang on kuin räätälöity kuljettajalleen**

* Uusi 2.3-litrainen EcoBoost tuo turboahtimen uuteen Mustangiin, joten tarjolla on poikkeuksellista tehoa, vääntöä ja polttoainetaloudellisuutta
* 5.0-litrainen V8-moottori tarjoaa faneille tältä ikoniselta autolta heidän odottamaansa voimaa ja vääntöä
* Manuaalivaihteistot toimivat pehmeästi, automaattivaihteistoon saa ohjauspyörään asennetut vaihteenvalitsimet

**HELSINKI, 5.12.2013** – Täysin uusi Ford Mustang tarjoaa valikoiman kehittyneitä moottoreita sekä manuaali- ja automaattivaihteistoja, jotka tuottavat voimaa ja suorituskykyä ja täyttävät siten joka suhteessa Mustangin tunnusmerkit.

Täysin uusi 2.3-litrainen EcoBoost-moottori tuo turboahdettua voimaa Mustangin voimansiirtovalikoimaan. Erityisesti Mustangille suunniteltu EcoBoost-moottori vastaa kuljettajien tarpeisiin erinomaisella polttoainetaloudellisuudellaan ja suorituskyvyllään. Imusarja sekä turboahtimen kotelo ovat optimoituja tuottamaan Mustangiin paremman hengittävyyden ja suuremman tehon.

Yli 309 hevosvoimalla ja 407 Nm:n väännöllä EcoBoost-moottori lunastaa paikkansa Mustangin voimanlähteenä.

“Tämä EcoBoost-moottori tarjoaa Mustangin kuljettajien odottaman tehon, tasaisella vääntökäyrällä ja loistavalla ajettavuudella kaikissa olosuhteissa Ja kaikilla nopeuksilla”, kertoi Scott Makowski (Ford EcoBoost Powertrain Engineering Manager).

Uusimpana Fordin maailmanlaajuisen EcoBoost-moottoriperheen jäsenenä 2.3-litrainen moottori hyödyntää huipputeknologioita. Moottorissa on suoraruiskutus, muuttuva venttiilien ajoitus sekä turboahdin, jotka tuovat tehoa ja vääntöä entistä pienemmällä polttoaineenkulutuksella.

Tämä on ensimmäinen Fordin moottori, joka hyödyntää matalavastuksista kaksoiskanava- turboahdinta tarjoten nopeamman ahtopaineen reaktion ja samalla mahdollistaen pienemmät päästöt ja paremman suoristuskyvyn. Sylinterinkannessa on integroitu pakosarja, joka erottaa sylinterien sisemmät ja uloimmat sylinteriparit omiksi tuloaukoikseen turboon.

Pitämällä pakokaasujen sykäykset erossa seuraavasta sylinteristä sytytysjärjestyksessä moottori poistaa sekoitustappiot ja maksimoi pulssienergian turbiiniin. Tuloksena kuljettaja saa nopeampaa vääntöä ohitustilanteisiin ja tuplaturbon kaltaista suorituskykyä.

Erillään olevat pakokaasun poistoaukot mahdollistavat myös pakoventtiilien mahdollisimman pitkän aukioloajan. Tällöin pumppaushäviöt vähentävät polttoaineen kulutusta noin yhdellä prosentilla.

Kun tehoa on näin paljon, on kestävyyden varmistaminen kriittistä. Seuraavat EcoBoost-moottorin parannukset auttavat Mustangia kestämään rasituksia hyvin:

* Taotut teräksiset kampiakselit
* Mäntien jäähdytyssuuttimet
* Teräksiset männänrengaskannattimet
* Ensiluokkaiset laakerimateriaalit
* Päivitetyt venttiilin istukan materiaalit
* Taotut teräksiset kiertokanget
* Korkeapainevaletut alumiiniset sylinterilohkot tikapuurunkoisilla laakerinkansilla
* Painevalettu ja syvä alumiininen öljypohja.

**Mustangin sykkivä sydän**

Yksikään Ford Mustangin moottoriperhe ei olisi täydellinen ilman mahtavaa V8-moottoria. 5.0-litrainen päivitetty V8-moottori antaa voimaa uudelle moottorisukupolvelle mahdollistaen paremman hengittävyyden etenkin korkeimmilla kierrosluvuilla.

Ilman saaminen sylintereihin ja ulos pakojärjestelmästä on avain paremman tehon ja väännön tuottamiseen mistä tahansa moottorista ja se onkin ollut V8-moottorin suunnittelun painopisteenä, jolloin tuloksena on:

* Suuremmat imuventtiilit
* Suuremmat pakoventtiilit
* Uudistetut imunokka-akselit
* Uudistetut poistonokka-akselit
* Jäykemmät venttiilijouset - varmistavat sulkeutumisen korkeilla kierrosluvuilla
* Uudenlainen sylinterikannen valu – muutetut suoremmat kanavat mahdollistavat paremman virtauksen venttiileille
* Sintratut kiertokanget - kevyemmät ja kestävämmät korkeimmilla kierrosluvuilla
* Uudelleen suunnitellut männän laet - syvemmät leikkaukset mahdollistavat uudet suuremmat venttiilit
* Tasapainotettu ja taottu kampiakseli – tukee korkeampien kierroslukujen toimintaa.

Nämä parannukset tuottavat yli 426 hevosvoimaa ja 529 Nm:n väännön.

Uusi imusarja sisältää ilmansyöttöä valvovia venttiilejä, jotka sulkevat osittain ulosvirtausportin matalemmilla kierrosluvuilla. Tämä johtaa parantuneeseen ilman ja polttoaineen sekoittumiseen. Tämä puolestaan johtaa taloudellisempaan polttoainekulutukseen, tyhjäkäynnin vakauteen ja pienempiin päästöihin.

Imunokka-akselin hyvä säädettävyys hoituu akselinpään säätimillä. Tämä mahdollistaa paremmin optimoidun venttiiliajoituksen kontrollin laajemmilla kierrosluvuilla alentaen polttoaineen kulutusta ja päästöjä.

**Vaihteistot**

Mustang yhdistää erinomaisen suorituskyvyn ja jokapäiväisen käytännöllisyyden. Kuljettajat, jotka haluavat auton hoitavan vaihteiden vaihtamisen automaattisesti, mutta haluavat manuaalisen vaihtamisen olevan mahdollista kiemuraisilla teillä, varmasti arvostavat uutta ohjauspyörässä olevaa vaihteenvalinta mahdollisuutta, joka on nyt vakiona kuusiportaisessa Select-Shift-automaattivaihteistossa.

Automaattivaihteistossa on myös uudelleen suunniteltu kotelo valetuilla tukikaarilla, jotka tekevät siitä jämäkämmän ja vähentävät painoa. Sisäisesti kytkimiä on optimoitu ja käyttölämpötilaa on lisätty kitkan vähentämiseksi.

Uuden Mustangin Getrag-manuaalivaihteiston vaihteensiirtovivusto mahdollistaa lyhyemmät ja tarkemmat liikeradat.

Tarjolla on valikoima voimanlähteitä, jotka sopivat erilaisiin ajo- ja elämäntyyleihin. Uuden Mustangin konepellin alla on nykyaikaista teknologiaa, joka sopii sen moderniin ulkomuotoon kuitenkin pysyen pohjimmiltaan Mustangina.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 180 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

[rsalin1@ford.com](mailto:rsalin1@ford.com)